
_START_ARTICLE_
武功爵
_START_PARAGRAPH_
武功爵设于中国西汉，是汉武帝时为筹集军费，令民买爵而设。《史记·卷三十·平准书第八》：有司曰“请置赏官，命曰武功爵。”瓒曰：“茂陵中书有武功爵：一级曰造士，二级曰闲舆卫，三级曰良士，四级曰元戎士，五级曰官首，六级曰秉铎，七级曰千夫，八级曰乐卿，九级曰执戎，十级曰左庶长，十一级曰军卫。此武帝所制以宠军功。”_NEWLINE_《史记·卷三十·平准书第八》：有司曰“级十七万，凡直三十余万金。诸买武功爵官首者试补吏，先除；千夫如五大夫；其有罪又减二等；爵得至乐卿：以显军功。”军功多用越等，大者封侯卿大夫，小者郎吏。吏道杂而多端，则官职秏废。_NEWLINE_《汉书·卷二十四下·食货志第四下》：有司“请置赏官，名曰武功爵。级十七万，凡直三十余万金。诸买武功爵官首者试补吏，先除；千夫如五大夫；其有罪又减二等；爵得至乐卿，以显军功。军功多用超等，大者封侯卿大夫，小者郎。吏道杂而多端，则官职秏废。”颜师古注曰：“此下云级十七万，凡值三十余万金，今瓒所引茂陵中书止于十一级，则计数不足，与本文乖矣。或者茂陵书说之不尽也。”